Helleristningene i Kvennavika

Helleristningene i Kvennavika ved Skarnsundet i Inderøy, Trøndelag består av tretten fiskefigurer, som alle antagelig forestiller kveite eller andre fiskeslag i flyndrefamilien. Det er den største samling helleristninger med fiskemotiv i Norden.M.O. Haugen Bergkunsten i Kvennavika; visitinnherred.com Det særegne ved Kvennavikafeltet er at figurene er plassert bevisst i forhold til hverandre, slik at det framstår som et samlet og enhetlig mønster.Heidrun Stebergløkken (2018). «Flyndrene i Kvennavika – er de et vitne om én hendelse?», Årbok for Mosvik 2018, s. 4-12.
miniatyr|Bergkunsten fotografert under nattlysing 
miniatyr|Kalkering ved Gutorm Gjessing, 1934/1936. Legg merke til metermålet nede til høyre i bildet. En mulig tolkning av figurene på feltet er at det «har stått en sjaman på toppen av berget med en folkemengde foran seg, med flyndrene 'svømmende' opp mot seg på berget».
Ristningene ligger 35 moh, og er veideristninger fra steinalderen, laget for 5000 år siden.Stebergløkken 2016 Da figurene ble hugget i berget, lå den kuppelformede bergflaten i strandsonen (dagens høyde er grunnet landhevning etter istiden), på sørsiden av en vestgående vik i sundet.

 Helhetlig komposisjon 
Bergflaten med de tretten figurene skråner mot østsørøst. Fiskene er hugget på rekke, med noe som fremstår som en komposisjon, og er etter alt å dømme hugget samtidig, med mulig unntak av én figur (nr. 3 på kalkeringen). Alle fiskene unntatt to er hogget på ei rekke med sporden ned. Lengst mot vest er det en fisk med sporden opp. Litt østenfor denne og litt nedenfor rekka er det en fisk med et nettmønster på kroppen. Figurene er plassert i en halvsirkel, slik at linjene som dannes av ryggfinnene samles i et punkt ovenfor bergskallen.Sognnes 2007 Det har vært spekulert i om denne komposisjonen, og samlingspunktet, har hatt en rituell funksjon. Bergkunstforskerne Gutorm Gjessing (1936) og Gustaf Hallström (1938) antydet begge at komposisjonen virker gjennomtenkt og helhetlig, og derfor trolig bygger på en samlet plan og en funksjon. Funksjonen har trolig vært fangstmagi, ritualer for å skape eller bekrefte fiskelykke. Bergkunstforskeren Heidrun Stebergløkken skriver at «figurene er plassert bevisst i forhold til hverandre, og vi kan gjenkjenne et mønster som figurene opptrer i.» I tillegg til de tretten fiskefigurene er det påvist tre andre bergkunst-elementer på feltet; disse (nr 4, 5 og 7 på kalkeringen) beskrives som «ubestemte figurer».

Kalle Sognnes foreslår at den største av fiskefigurene, den med nettmønster på ryggen, alternativt kan oppfattes som ei sjamantromme. 

Ristningsgruppen inngår i en struktur av veideristninger med ulike dyrearter (elg, fisk og rein) rundt Beitstadfjorden, som er den indre delen av Trondheimsfjorden: Bardalfeltet, Bølareinen, Hammerfeltet, Skjevikfeltet, Homnesfeltet, og litt lenger sør Helleristningene ved Holtås. Den er et av bare sju kjente bergkunstfelt i Trøndelag hvor det bare er marine motiv.

 Oppdaget i 1930 
Tolv av ristningene ble oppdaget av gårdbrukeren og grunneieren Arne Tangstad i 1930,.   og ble i 1931 undersøkt og dokumentert av arkeolog Theodor Petersen fra Vitenskapsmuseet.Th. Petersen. «En nyoppdaget helleristning av den arktiske gruppe på Kverneviken i Verran, Nord-Trøndelag». I: DKNVS forhandlinger; bd IV, nr 48. Trondheim, 1932. Gutorm Gjessing foretok en ny dokumentasjon i 1934.Gjessing 1936 En tredje oppmåling ved gjort høsten 2017.Heidrun Stebergløkken (2018). Tilstandsvurdering …. Ved denne oppmålingen ble det dokumentert ytterligere en fiskefigur, slik at antallet kjente figurer på feltet nå er økt til tretten.

I nærheten av bergkunstfeltet er det også funnet tre løse kulturminner fra steinalderen: en bikonisk steinhakkeT14354; NTNU Vitenskapsmuseet - samlinger på nett og to garnsøkker.T19887-a; NTNU Vitenskapsmuseet - samlinger på nettT19887-b; NTNU Vitenskapsmuseet - samlinger på nett Gjenstandene sees i sammenheng med bergkunsten.

 Området i dag 
Kvennavika inngår i Trøndelag fylkeskommunes formidlingsprosjekt Bergkunstreisen.Helle Vangen Stuedal. «Bergkunstreisen i Trøndelag»; Spor; 2020, nr 2 Adkomsten er skiltet og forsynt med informasjonstavler. Siden 2005 har Vitenskapsmuseet og fylkeskommunen behandlet feltet som en del av Riksantikvarens bevaringsprogram for bergkunst. Man sprayer ristningsfeltet med etanol for å hindre planter, mose og alger i å bryte ned berget. Vinterstid dekkes bergflaten med byggfolie og pvc-duk med innsveiset isolasjonsmatte.Usikker framtid for bergkunsten i Norge; forskning.no, 11.5.2019Bevaringsprogramma – Bergkunst; riksantikvaren.no

Helleristningene i Kvennavika var tusenårssted i daværende Mosvik kommune.«Kveitene i Kvennavika». Trønder-Avisa; 8. august 2001mosvik.kommune.no Tusenårsstedet - helleristningene i Kvennavika Den mest unike av fiskefigurene, med nettmønsteret, brukes i logoen til Mosvik museum og historielag.Mosvik museum og historielags hjemmesider

 Referanser 

 Litteratur 

 Gustaf Hallström (1938). Monumental Art of Northern Europe from the Stone Age 1: The Norwegian Localities. Stockholm: Thule forlag.
 Kalle Sognnes (1996). «Dyresymbolikk i midt-norsk yngre steinalder». Viking; nr 59 (1996)
 Kalle Sognnes (2007). «En flyndre svømmer stille : omkring helleristningene i Kvennavika, Nord-Trøndelag» I: Samfunn, symboler og identitet : festskrift til Gro Mandt på 70-årsdagen. Bergen, 2007. ISBN 82-90273-81-9
 Heidrun Stebergløkken (2008). Et stille møte mellom sjø og land: en stilistisk analyse av de marine veideristningenes motiver, sammenheng og tolkninger. Mastergradsavhandling, NTNU, Trondheim
 Heidrun Stebergløkken (2016). Bergkunstens Gestalter, typer og stiler. En metodisk og empirisk tilnærming til veidekunstens konstruksjonsmåter i et midtnorsk perspektiv. Doktoravhandling ved NTNU. (pdf)
 Heidrun Stebergløkken (2018). «Å lese bergkunst – Spor etter et glemt verdensbilde», Spor nr 1, 2018, s. 28-31.
 Heidrun Stebergløkken (2018). Tilstandsvurdering og dokumentasjon av Kvennavika/Selset, Inderøy, Nord-Trøndelag. Utgitt av Bevaringsprogrammet for bergkunst (BERG); NTNU Vitenskapsmuseet. (arkeologisk rapport 2018:8)
 Heidrun Stebergløkken (2018). «Flyndrene i Kvennavika – er de et vitne om én hendelse?», Årbok for Mosvik 2018, s. 4-12.

Eksterne lenker

  Bergkunsten i Kvennavika; visitinnherred.com
 Kvennavika; bilder og engelsk/finsk tekst, ismoluukkonen.net

Kvennavika
Kategori:Kulturminner i Inderøy
Kategori:Tusenårssteder
Kategori:Mosvik